Музичко Училиште - Битола - Википедија

# Музичко Училиште - Битола

### Од Википедија, слободна енциклопедија

Средни училишта во Република Македонија
слика
Име: | "Музичко училиште"
Место: | Битола
Општина: | Битола
Настава на: | -
Адреса: | Булевар 1-ви Мај 110 и 112, Битола
Актуелен директор: | -
Веб страница: | muzickoucilistebt.schools.edu.mk

## [уреди] Формирање и развој

Музичкото училиште од Битола спаѓа меѓу најстарите во Република Македонија. Формирано е со решение на Министерството за народна просвета на Народна Република Македонија бр.5290 од 05.10.1946 година.

Со настава училиштето започнува наредната 1947 година откако биле обезбедени основните услови за започнување на наставата.

Уште на самиот почеток голем бил интересот за посетување на училиштето. Во тие оскудни услови биле запишани 148 ученици во трите отсеци: клавирски, гудачки и дувачки. Наставата ја започнаале седум наставници и тоа: Петровски Велко - Паскали, кој беше и првиот управник на училиштето, Елисавета Савченко, Епида Христиди, Афродита Караџиќ, Ѓорѓи Османли, Михаило Макјовски и Никола Савченко. Наставата се изведувала на еден клавир, две труби и неколку виолини што биле премалку па затоа наставниците одржувале часови до доцна навечер. Но постојната грижа на народната власт за развојот на училиштето овозможувало полека да се создадат услови за подобро работење, па така училиштето седум пати се преселува од зграда до зграда за денес да работи во просториите на Булевар 1-ви Мај 110 и 112.

Огромно е значењето за ширењето на музичката култура во градот а од посебно значење е создавањето на музички кадар кои како и многу други беа дефицитарни во градот и пошироко во Републиката.

Од започнувањето со настава низ училиштето поминале повеќе од три илјади ученици. Дел од овие ученици останале да бидат љубители на музиката и тоа е најдобрата музичка публика во Битола, а дел своето образование го продолжиле во паралелките за средно образование во Битола.

Денес во Музичкото училиште – Битола наставата се одвива во 4 паралелки за средно образование и 14 паралелки за основно образование.

## [уреди] Учество на натпревари

За својата плодна и сестрана активност Музичкото училиште е добитник на повеќе награди и признанија меѓу кои најзначајна е наградата “Четврти Ноември“ на градот Битола доделена од страна на Општината Битола во 1987 година.

Покрај учеството на учениците на натпревари Музичкото училиште e успешен организатор и домаќин на регионални и државни натпревари.

## [уреди] Освоени награди

За својата плодна и сестрана активност Музичкото училиште е добитник на повеќе награди и признанија меѓу кои најзначајна е наградата “Четврти Ноември“ на градот Битола која Општината Битола му ја додели на училиштето 1987 година.

Следејќи ги резултатите на учениците од ова училиште со гордост констатираме дека во сите изминати години се движат по нагорна линија. Учениците од ова училиште секоја година учествуваат на државните натпревари и освојуваат бројни награди со што го потврдуваат квалитетот на оправданоста на постоењето на училиштето. Исто така учениците земаат учество на меѓународни натпревари каде што го потврдуваат својот квалитет враќајки се со освоени награди.

Покрај учеството на учениците на натпревари Музичкото училиште беше успешен организатор и домаќин на регионални и државни натпревари.

## [уреди] Познати личности кои учеле во ова училиште

Голем број на завршени ученици од ова училиште се гордост за музичката култура на градот и Републиката затоа што со својата активност како уметници-инструменталисти, композитори, диригенти, музички педагози, даваат огромен придонес за развојот на македонската музичка култура.

- Михаило Николовски - композитор и педагог,
- Милица Шперовиќ - пијанист и педагог,
- Славе Димитров - композитор,
- Љупчо Константинов - композитор,
- Тоде Новачевски - композитор,
- Тодор Светиев - пијанист,
- Владимир Костов- виолинист,
- Марија Вршкова - пијанист,
- Цветан Стојановски - соло пеач,
- Христијан Спировски - пијанист.

## [уреди] Познати личности кои предавале во ова училиште

## [уреди] Надворешни врски

- веб страница на училиштето
- Портал на основни и средни училишта во Република Македонија
- Официјална веб страница на Министерството за образование и наука

Преземено од "http://mk.wikipedia.org../../../%D0%BC/%D1%83/%D0%B7/%D0%9C%D1%83%D0%B7%D0%B8%D1%87%D0%BA%D0%BE_%D0%A3%D1%87%D0%B8%D0%BB%D0%B8%D1%88%D1%82%D0%B5_-_%D0%91%D0%B8%D1%82%D0%BE%D0%BB%D0%B0_df56.html"

Категории: Битола | Средни училишта во Битола | Средни училишта во Република Македонија

##### Views

- Статија
- Разговор
- Тековна верзија

##### Пребарај